PROJEKTS

2019.gada \_\_\_.\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_, \_\_\_.§)

**Par nekustamā īpašuma Rīgā, Vienības gatvē 45 sastāvā esošās ēkas atkārtotu nodošanu sabiedriskā labuma organizācijai -nodibinājumam “Bērnu slimnīcas fonds” -bezatlīdzības lietošanā uz noteiktu laiku**

1. Saskaņā ar likuma "Par valsts un pašvaldību finanšu līdzekļu un mantas izšķērdēšanas novēršanu" 5.panta otrās daļas 2.1 punktu un piekto daļu, lai atbalstītu vecāku mājas uzturēšanu par privātpersonu saziedotajiem līdzekļiem un tādējādi sekmētu ārstniecības procesa kvalitātes uzlabošanu, ņemot vērā, ka vecāku mājas uzturēšana nodrošinās vecāku aktīvu līdzdalību bērnu ārstnieciskajā procesā un tiks pilnveidota slimnīcas infrastruktūra, radot piemērotus apstākļus, lai bērnu vecāki varētu atrasties slimā bērna tiešā tuvumā un līdz ar to labvēlīgi ietekmēt bērna atveseļošanos, Veselības ministrijai atkārtoti nodot sabiedriskā labuma organizācijai - nodibinājumam "Bērnu slimnīcas fonds" (turpmāk - Bērnu slimnīcas fonds) - bezatlīdzības lietošanā uz 10 gadiem nekustamā īpašuma (nekustamā īpašuma kadastra Nr. 0100 054 0101) Rīgā, Vienības gatvē 45, sastāvā esošo ēku (būves kadastra apzīmējums 0100 054 0101 005, ēkas bilances vērtība uz 2019.gada 1. janvāri ir 5455,01 euro), Rīgā, Vienības gatvē 45, 5. korpuss.

2. Noteikt, ka Bērnu slimnīcas fonds šā rīkojuma 1 .punktā minēto ēku nodod atpakaļ pirms noteiktā lietošanas termiņa, ja ēka netiek izmantota atbilstoši nodošanas mērķim vai Bērnu slimnīcas fonds zaudē sabiedriskā labuma organizācijas statusu.

Ministru prezidents A.K.Kariņš

Veselības ministre I.Viņķele

Iesniedzējs: Veselības ministre I.Viņķele

Vīza: Valsts sekretāre D.Mūrmane-Umbraško